ai4bharat/Pralekha huggingface dataset:
युवा व्यवहार आणि क्रीडा मंत्रालय
युवा व्यवहार विभागातर्फे स्वच्छता आणि प्रलंबित कामांचा निपटारा करण्यासाठी विशेष मोहीम 2.0 चे आयोजन
नवी दिल्ली, 2 नोव्हेंबर 2022
केंद्रीय युवा व्यवहार आणि क्रीडा मंत्रालयाने, नवी दिल्लीतील, शास्त्री भवन इथल्या आपल्या मुख्य सचिवालयात, तसेच इतर उपकार्यालयात, कार्यालय परिसर स्वच्छता आणि प्रलंबित कामांचा निपटारा करण्यासाठी दोन ऑक्टोबर ते 31 ऑक्टोबर 2022 या कालावधीत विशेष मोहीम 2.0 राबवली. मंत्रालयाअंतर्गत येणाऱ्या- राष्ट्रीय सेवा योजना, तसेच नेहरू युवा केंद्र संघठन आणि राजीव गांधी युवा विकास राष्ट्रीय संस्था या दोन स्वायत्त संस्थांमध्येही ही मोहीम राबवण्यात आली.
मोहिमेच्या पहिल्या- म्हणजे तयारीच्या टप्प्यात,  युवा विभाग आणि त्याचे उपकार्यालय/ स्वायत्त संस्था -म्हणजेच एनएसएस, एनवायकेएस आणि आरजीएनआयवायडी इथे,अधिकाऱ्यांना त्याविषयी माहिती देण्यात आली, मोहिमेच्या अंमलबजावणीसाठी कार्य करणाऱ्या लोकांची जमवाजमव, प्रलंबित प्रश्न/मुद्दे नेमके किती आहेत, याचे संकलन, मोहिमेसाठीची स्थळे निश्चित करणे, टाकावू वस्तू आणि कचरा कुठे कुठे साठला आहे त्याची यादी, तसेच कचऱ्याची विल्हेवाट लावण्यासाठीची प्रक्रिया सुनिश्चित करणे, अशी सगळी कामे करण्यात आली.
तर दुसऱ्या टप्प्यात, म्हणजे 2 ते 31 ऑक्टोबर 2022 दरम्यान युवा युवा विभाग आणि त्याचे उपकार्यालय/ स्वायत्त संस्था यांनी, संसदीय आश्वासने , सार्वजनिक तक्रारी आणि त्यावरील अपील अशा सर्व प्रलंबित प्रकरणांचा निपटारा करण्यासाठी वेगाने प्रयत्न केले. यातून प्रलंबित प्रकरणांची संख्या 10 टक्क्यांपर्यंत कमी करण्यात आली. विभागांच्या रेकॉर्ड रूम्स आणि टाकावू सामान ठेवण्याच्या खोल्या स्वच्छ करण्यात आल्या तसेच जुने रेकॉर्ड, फाइल्स इत्यादींचे व्यवस्थापन/विल्हेवाट लावण्यात आली. जुने लाकडी सामान आणि कचरा यांचीही विल्हेवाट लावली गेली.
N.Chitale/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
विज्ञान आणि तंत्रज्ञान मंत्रालय
प्रतिभासंपन्न व गुणवंत विद्यार्थ्यांना विज्ञान विषयाचा अभ्यास करण्यासाठी आकर्षित, प्रोत्साहित करणे आणि त्यांना प्रशिक्षण देणे आणि दर्जेदार मनुष्यबळ निर्मितीसाठी आणि देशाचे संशोधन व विकास आधारित मनुष्यबळ विस्तारित करण्याऱ्या करीयरची निवड करणे हा इन्स्पायर  कार्यक्रमाचा हेतू: डॉ. हर्ष वर्धन
प्रतिभासंपन्न व गुणवंत विद्यार्थ्यांना विज्ञान विषयाचा अभ्यास करण्यासाठी आकर्षित, प्रोत्साहित करणे आणि त्यांना प्रशिक्षण देणे आणि दर्जेदार मनुष्यबळ निर्मितीसाठी आणि देशाचे संशोधन व विकास आधारित मनुष्यबळ विस्तारित करण्याऱ्या करीयरची निवड करणे हा ‘इनोव्हेशन इन सायन्स पर्स्यूट फॉर इंस्पायर्ड रिसर्च इन्स्पायर ’ या कार्यक्रमाचा हेतू आहे. मागील तीन वर्षांत देशभरातील मान्यताप्राप्त शाळांमधील इयत्ता 6 वी ते 10 वीच्या जवळपास 1,23,024 विद्यार्थ्यांना 'मानक'  हा इन्स्पायर पुरस्कार मिळाला आहे,
विज्ञानाच्या कल्पक अभ्यासाचा आनंद घेण्यासाठी सुमारे 69,800 विद्यार्थ्यांनी इन्स्पायर इंटर्नशिप कॅम्पमध्ये भाग घेतला. "12 वी" च्या बोर्ड परीक्षेत अव्वल 1 % मधील, 34,801 विद्यार्थ्यांनी मूलभूत आणि नैसर्गिक विज्ञान शाखेत बी.एस्सी आणि एम.एस्सी. अभ्यासक्रमासाठी उच्च शिक्षण शिष्यवृत्ती प्राप्त केली आहे. 2520 विद्यार्थी पीएच.डी. पदवी प्राप्त करण्यासाठी इनस्पायर फेलोशिपचा लाभ घेत आहेत आणि 397 तरुण संशोधक स्वत: ला स्वतंत्र पोस्ट-डॉक्टरेट संशोधक म्हणून प्रस्थापित करण्यासाठी इन्स्पायर फॅकल्टी फेलोशिपचा लाभ घेत आहेत.
विज्ञान व तंत्रज्ञान; पृथ्वी विज्ञान आणि आरोग्य व कुटुंब कल्याणमंत्री डॉ. हर्षवर्धन यांनी राज्यसभेत ही माहिती दिली.
अधिक माहितीसाठी कृपया येथे क्लिक करा.
M.Chopade/S.Mhatre/P.Kor
श्रम आणि रोजगार मंत्रालय
प्रजासत्ताक दिनाच्या संचलनात केंद्रीय कामगार आणि रोजगार मंत्रालय अलिकडेच झालेल्या ऐतिहासिक कामगार सुधारणांवर आधारित चित्ररथ सादर करणार
नवी दिल्ली, 22 जानेवारी 2021
केंद्रीय कामगार आणि रोजगार मंत्रालयाच्या वतीने यंदाच्या वर्षी प्रजासत्ताक दिनाच्या संचलनात अलिकडेच सरकारने केलेल्या ऐतिहासिक कामगार सुधारणा या विषयावर चित्ररथ आहे.या चित्ररथाची संकल्पना 'मेहनत को सम्मान ,अधिकार एक समान'ही असून त्याचा अर्थ परीश्रमांचा सन्मान आणि सर्वांना समान अधिकार असा आहे.
कामगार संहितेच्या अंमलबजावणी नंतर संघटीत आणि असंघटित क्षेत्रातील कामगार या सर्वांच्या जीवनात परिवर्तन होईल,असे या चित्ररथातील देखाव्यात दर्शवित आहे. कामगारांच्या सर्वांगीण विकासाचा आणि सुरक्षिततेचा उत्सव हा विचार या संकल्पनेमधे केला आहे.
या चित्ररथाच्या समोरील बाजूस एका हातात औजार घेतलेल्या आणि मार्ग अग्रेषित करणाऱ्या अत्यंत आत्मविश्वास असलेल्या आणि सामर्थ्यवान कामगाराचा विशाल पुतळा तयार केला आहे. त्याच्या माथ्यावरील पिवळी सुरक्षा टोपी ही श्रम सुधारणांनी दिलेली सामाजिक सुविधा, वेतन सुविधा आणि आरोग्य सुविधा दर्शविते.
चित्ररथाच्या मध्य भागात विविध उद्योगातील कामगारांची काम करतानाच्या विविध मुद्रा दाखविणारे,डीबीटी म्हणजे थेट हस्तांतरण योजना, मोबाईल ऍप आणि वैद्यकीय सहाय्य दर्शविणारे ‘स्वस्थ श्रमिक,स्वस्थ भारत’ हे फलक आहेत. ते त्यांना मिळणाऱ्या आरोग्य आणि आर्थिक संरक्षणाला अधोरेखित करते.
चित्ररथाच्या शेवटच्या भागात भागात सेफ्टी फर्स्ट अर्थात सुरक्षिततेला प्राधान्य असे लिहिलेल्या एका मोठ्या शिरस्त्राणाखाली कामगार आश्रय घेत असलेले दर्शविले आहे. चोवीस तास उपलब्ध असलेली सामाजिक सुरक्षितता आणि स्वच्छ कामाचे ठिकाण हा देखावा एका चाकांवर उभा केला आहे. चित्ररथाच्या समोर काही कलाकार दैनंदिन जीवनातील महत्वाच्या कामाचा उदाहरणार्थ डिलिव्हरी बॉय,मालवाहतूक कामगार आदी भूमिकांचे थेट सादरीकरण करतील.
Jaydevi P.S/S.Patgoankar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
आरोग्य आणि कुटुंब कल्याण मंत्रालय
कोविड-19 अद्ययावत माहिती
राष्ट्रव्यापी लसीकरण मोहिमे अंतर्गत आतापर्यंत 220 कोटी 66 लाख लसींच्या एकूण `मात्रा दिल्या गेल्या 
गेल्या २४ तासांत 2,334 लसमात्रा दिल्या गेल्या.
भारतात सद्यस्थितीत कोविड बाधितांची ताजी आकडेवारी 28,303 एवढी आहे
सक्रिय रुग्णांची संख्या 0.06% आहे
रुग्ण बरे होण्याचा दर 98.75% आहे
गेल्या 24 तासात 3,320 रुग्ण बरे झाले असून यामुळे आतापर्यंत बरे झालेल्या रुग्णांची एकूण संख्या 4,41,85,858 झाली आहे.
गेल्या 24 तासात 6,050 नवीन बाधितांची नोंद झाली
रोज बाधित होण्याचा दर  आहे
साप्ताहिक बाधित होण्याचा दर आहे
आतापर्यंत 92 कोटी 25 लाख एकूण चाचण्या केल्या गेल्या. गेल्या 24 तासात 1,78,533 चाचण्या झाल्या.
वाणिज्य आणि उदयोग मंत्रालय
रशियाला होणाऱ्या निर्यात व्यवहारांसाठीचे संरक्षण काढून घेतलेले नाही : ईसीजीसी
रशियाला निर्यात होणाऱ्या मालावर संरक्षण हवे असल्यास सेवा शाखेशी संपर्क करण्याचे ग्राहकांना आवाहन
मुंबई, 28 फेब्रुवारी 2022
रशियाला होणाऱ्या निर्यात व्यवहारांसाठीचे संरक्षण काढून घेतलेले नाही, असे स्पष्टीकरण निर्यात पतपुरवठा हमी महामंडळाने  दिले आहे. महामंडळाने 25 फेब्रुवारी रोजी जरी केलेल्या परिपत्रकानुसार रशियाबरोबरच्या निर्यात व्यवहारांवरील संरक्षण काढून घेतल्याच्या बातम्या विविध माध्यमांमधून प्रसारित झाल्या आहेत, परंतु त्यात तथ्य नसल्याचे महामंडळाने म्हटले आहे.
निर्यात पतपुरवठा हमी महामंडळाने सध्याच्या परिस्थितीवर आधारित व अंडररायटिंग धोरणानुसार रशियाच्या जोखीम क्रमवारीचा आढावा घेतला होता. त्यानुसार रशियाची आतापर्यंत असलेली ‘खुले संरक्षण’ श्रेणी बदलून ती 25 फेब्रुवारीपासून ‘मर्यादित संरक्षण- 1’  अशी करण्यात आली आहे. या श्रेणीनुसार साधारणतः एक वर्षासाठी लागू असलेल्या मर्यादा प्रत्येक व्यवहाराच्या स्वरूपानुसार  स्वतंत्रपणे मंजूर केल्या जातील.
या बदलामुळे महामंडळाला निर्यात पतपुरवठा विमा पॉलिसीने संरक्षण दिलेल्या प्रत्येक निर्यात व्यवहारातील जोखमीचे मूल्यांकन व देखरेख स्वतंत्रपणे करता येईल व जोखमीची तीव्रता कमी करण्यासाठी आवश्यक उपाययोजना करता येतील. या प्रक्रियेमुळे भारतातील निर्यातदारांना तसेच बँकांना देखील कल्पना येईल की रशियातील ग्राहक व बँकांकडून मालाच्या किमतीची वसुली कधीपर्यंत व किती प्रमाणात होऊ शकेल.
रशियाला मालाची निर्यात करणाऱ्या निर्यातदारांनी त्यांच्या मालावर विमा संरक्षण मिळवण्यासाठी महामंडळाच्या सेवा शाखांशी संपर्क करावा असा सल्ला, महामंडळाने सर्व ग्राहकांना दिला आहे.
निर्यात पतपुरवठा हमी महामंडळ  सद्यपरिस्थितीवर लक्ष ठेवून आहे व पुढील घडामोडींचे निरीक्षण करून आपल्या अंडररायटिंग धोरणात योग्य तो बदल करेल असे महामंडळाने म्हटले आहे.R.Aghor/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
प्राध्यापक शशिकुमार चित्रे यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी प्राध्यापक शशिकुमार चित्रे यांच्या निधनाबद्दल शोक व्यक्त केला आहे.
"प्राध्यापक शशिकुमार चित्रे यांच्या निधनाचे वृत्त ऐकून दुःख झाले. खगोल भौतिकशास्त्र, सौर भौतिकशास्त्र आणि विज्ञान शिक्षण विषयातले त्यांचे कार्य नेहमीच स्मरणात राहील. त्यांचे मौल्यवान कार्य विद्यार्थ्यासाठी नेहमीच प्रेरणादायी राहील. ओम शांती!" असे पंतप्रधानांनी ट्वीट संदेशात म्हटले आहे.
Saddened to hear of the demise of Professor Shashikumar Chitre. He will be remembered for his work in astrophysics and subjects like solar physics, gravitational lensing and science education. His valuable work will continue inspiring students in the times to come. Om Shanti.
— Narendra Modi  January 11, 2021
S.Tupe/N.Chitale/P.Kor
पंतप्रधान कार्यालय
पंतप्रधानांनी अहमदाबादमधील नेत्रदीपक ड्रोन शोची छायाचित्रे केली शेअर
नवी दिल्ली, 28 सप्टेंबर 2022
पंतप्रधान नरेंद्र मोदी यांनी गुजरातमधील अहमदाबाद येथे आयोजित नेत्रदीपक ड्रोन शोची छायाचित्रे शेअर केली आहेत. सध्या शहरात राष्ट्रीय क्रीडा स्पर्धेच्या उद्घाटन सोहळ्याची तयारी सुरू आहे.
पंतप्रधानांनी ट्विट केले आहे;
"अहमदाबादमध्ये नेत्रदीपक ड्रोन शो, जिथे राष्ट्रीय क्रीडा स्पर्धेच्या उद्घाटन सोहळ्याची तयारी सुरु आहे !"
S.Kane /S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
नागरी उड्डाण मंत्रालय
1 फेब्रुवारी ते 11 मार्च 2022 पर्यंत सुमारे 22,500 भारतीय युक्रेनमधून भारतात परतले
ऑपरेशन गंगा अंतर्गत 90 मदत उड्डाणांचे परिचालन करण्यात आले
ऑपरेशन गंगा अंतर्गत प्रवाशांचा विमानांच्या तिकीटाचा खर्च संपूर्णपणे केंद्र सरकारने केला
नवी दिल्ली, 21 मार्च 2022
दिनांक 1 फेब्रुवारी ते 11 मार्च 2022 पर्यंत सुमारे 22,500 भारतीय नागरिक युक्रेनमधून भारतात परतले आहेत. ऑपरेशन गंगा अंतर्गत 90 मदत उड्डाणे चालवण्यात आली होती ज्यात भारतीय हवाई दलाच्या 14 उड्डाणांचा समावेश होता.
मदत उड्डाणे चालवण्यासाठी सरकारने भारतीय हवाई कंपन्यांशी समन्वय साधला होता. ऑपरेशन गंगा अंतर्गत एअर एशिया, एअर इंडिया, एअर इंडिया एक्स्प्रेस, गो फर्स्ट, इंडिगो आणि स्पाइसजेट या सहा खासगी विमान कंपन्यांनी चार्टर्ड सेवा चालवल्या.
युक्रेनला लागून असलेल्या रुमानिया, हंगेरी, पोलंड आणि स्लोव्हाकिया देशांतील भारतीय नागरिकांना बाहेर काढण्यासाठी सरकारने एअर एशिया, एअर इंडिया, एअर इंडिया एक्सप्रेस, गो फर्स्ट, इंडिगो आणि स्पाइसजेट या सहा खासगी विमान कंपन्यांशी समन्वय साधला होता.
ऑपरेशन गंगा अंतर्गत एअर इंडिया आणि एअर इंडिया एक्सप्रेसने मिळून 23 मदत उड्डाणे चालवली आहेत. ऑपरेशन गंगा अंतर्गत चालवल्या जाणार्या सर्व उड्डाणांसाठीचे हवाई भाडे संपूर्णपणे सरकारने भरले आहे.
नागरी हवाई वाहतूक मंत्रालयाचे राज्यमंत्री जनरल  व्ही.के. सिंग  यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
विज्ञान आणि तंत्रज्ञान मंत्रालय
नवीन सॉफ्टवेअर व्हेन्टिलेटरची संभाव्य गरज असलेल्या रूग्णांना ओळखण्यास मदत करते ज्यामुळे आपत्कालीन आणि आयसीयू गरजा लवकर पूर्ण करता येतात.
आता सॉफ्टवेअरद्वारे अतिदक्षता विभागात व्हेन्टिलेटरची संभाव्य गरज किंवा वेळेत सल्ला हवा असलेल्या रुग्णांना ओळखण्यास मदत होऊ शकते आणि आणीबाणीची स्थिती उदभवण्यापूर्वी आवश्यक व्यवस्था करता येते. कोविड सेव्हरिटी स्कोअर  नावाच्या सॉफ्टवेअरमध्ये अल्गोरिदम आहे जे पॅरामीटर्सच्या संचाचे मापन करते. हे प्रत्येक रुग्णासाठी प्री-सेट डायनॅमिक अल्गोरिदमनुसार अनेक वेळा स्कोअर नोंदवते आणि ग्राफिकल ट्रेंडमध्ये मॅपिंग करून कोविड तीव्रता स्कोअर  देते.
बाराकपोर, कोलकाता येथील 100 बेडच्या सरकारी कोविड केअर सेंटरसह कोलकाता आणि उपनगरामधील तीन समाज कोविड केअर सेंटरमध्ये या तंत्रज्ञानाचा वापर केला जात आहे.
महामारी दरम्यान अचानक आयसीयू आणि इतर आपत्कालीन गरजांचे व्यवस्थापन करणे हे रुग्णालयांसाठी एक आव्हान होते. अशा परिस्थितींत वेळेवर माहिती मिळाल्यास आरोग्य संबधी आपत्तीचे व्यवस्थापन करण्यास मदत होईल.
दूरस्थ  तज्ञ डॉक्टरांकडून ‘सीएसएस’ वर नियमितपणे अनेकदा देखरेख ठेवली जाते. यामुळे प्रत्येक रुग्णासाठी लागणारा डॉक्टरांच्या सल्लामसलतीचा वेळ वाचतो आणि डॉक्टरांच्या प्रवासाची गरज कमी होते. आयसीयूमध्ये व्हेंटिलेटर आणि रेफरल आवश्यक असलेल्या रूग्णांना लवकर ओळखण्यास मदत होते, गंभीर रुग्णांसाठी मदतीची आवश्यकता असल्यास रेफरल कमी करता येते आणि अशा प्रकारे रूग्णालयात अधिक बेड उपलब्ध करता येतात. ज्यांना उपचार परवडत नाहीत किंवा लहान घरांमध्ये अलगीकरणात राहू शकत नाहीत अशा रुग्णांना देखरेखीसह वैद्यकीय सहाय्य प्रदान करण्यात यामुळे मदत होईल. केवळ बेड्स आणि ऑक्सिजन सहाय्य असणार्या मात्र व्हेन्टिलेटर्सची सुविधा नसलेल्या ‘कोविड केअर सेंटर’ साठी ही सुविधा एक मोठा आधार ठरू शकते.
आरोग्य आणि कुटुंब कल्याण मंत्रालय
भारतात गेल्या 24 तासात 1 कोटी 13 लाखांपेक्षा अधिक लसीच्या मात्रा देण्यात आल्या
कोविड -19 प्रतिबंधक लसीकरणाने पार केला 68 कोटी 90 लाख मात्रांचा टप्पा
रुग्ण बरे होण्याचा सध्याचा दर 97.88 %
देशात गेल्या 24 तासात कोरोनाचे 31,222 नवे दैनंदिन रुग्ण
देशातील सध्या उपाचाराधीन रुग्णसंख्या  एकूण रुग्णांच्या 1.19 %
साप्ताहिक पॉझिटिव्हिटी दर  गेले 74 दिवस 3 % पेक्षा कमी
नवी दिल्ली, 7 सप्टेंबर 2021
भारतातील कोविड – 19 प्रतिबंधक लसीकरणाच्या प्रयत्नांतील एक महत्त्वपूर्ण यश म्हणजे, काल 1 कोटी 13 लाखांपेक्षा अधिक कोविड – 19 प्रतिबंधक लसीच्या मात्रा देण्यात आल्या. गेल्या 11 दिवसांत तीनवेळा हा टप्पा गाठला गेला आहे.
आज सकाळ 7 वाजेपर्यंत प्राप्त झालेल्या अहवालानुसार देशात कोविड -19 प्रतिबंधक लसीकरणाअंतर्गत गेल्या 24 तासात 1,13,53,571 मात्रा देण्यात आल्या आहेत. त्यामुळे एकूण मात्रांची संख्या 69 कोटी 90 लाख  वर पोहोचली आहे. एकूण 72,26,439 सत्रांच्या माध्यमातून या लसीच्या मात्रा देण्यात आल्या आहेत.
आज सकाळी 7 वाजता प्राप्त झालेल्या प्राथमिक अहवालानुसार एकूण मात्रांची गटनिहाय आकडेवारी पुढीलप्रमाणे –
|
|
HCWs
|
|
1st Dose
|
|
1,03,61,392
|
|
2nd Dose
|
|
85,01,490
|
|
FLWs
|
|
1st Dose
|
|
1,83,31,433
|
|
2nd Dose
|
|
1,36,58,274
|
|
Age Group 18-44 years
|
|
1st Dose
|
|
27,76,44,784
|
|
2nd Dose
|
|
3,59,16,927
|
|
Age Group 45-59 years
|
|
1st Dose
|
|
13,80,26,694
|
|
2nd Dose
|
|
5,89,70,434
|
|
Over 60 years
|
|
1st Dose
|
|
9,03,51,520
|
|
2nd Dose
|
|
4,72,99,828
|
|
Total
|
|
69,90,62,7
कोविड – 19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 42,942 रुग्ण बरे झाल्यामुळे, महामारीच्या प्रारंभीपासून आतार्यंत बरे झालेल्या रुग्णांची एकूण संख्या 3,22,24,937 वर गेली आहे.
परिणामी, भारताचा रुग्ण बरे होण्याचा दर 97.48 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 72 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे.
गेल्या 24 तासात 31,222 नवीन रुग्णांची नोंद झाली आहे.
देशातील उपचाराधीन रुग्णांची संख्या 3,92,864 असून ती एकूण बाधित रुग्णांच्या 1.19 % आहे.
देशभरात चाचण्या करण्याच्या क्षमतेत वाढ करणे सुरू असून गेल्या 24 तासात 15,26,056 चाचण्या करण्यात आल्या आहेत. भारताने आतापर्यंत 53 कोटी 31 लाखांहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.56 % असून गेले 74 दिवस 3 % पेक्षा कमी आहे. दैनंदिन पॉझिटिव्हिटी दर 2.05 % पर्यंत घसरला आहे. दैनंदिन पॉझिटिव्हिटी दर गेले 8 दिवस 3 % पेक्षा कमी राहिला आहे आणि आता तो 92 दिवस 5 % पेक्षा कमी आहे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
नवी दिल्ली, 8 मार्च 2022
देशव्यापी कोविड प्रतिबंधक लसीकरण मोहिमे अंतर्गत आतापर्यंत 179.13 कोटी लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 49,948 आहे.
उपचाराधीन रुग्णांचे प्रमाण 0.12% आहे.
रुग्ण बरे होण्याचा दर सध्या 98.68% आहे.
गेल्या 24 तासात 8,055 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,24,06,150 एवढी झाली आहे.
गेल्या 24 तासांत 3,993 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 77.43 कोटी चाचण्या करण्यात आल्या. गेल्या 24 तासात 8,73,395 चाचण्या करण्यात आल्या.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पोलाद मंत्रालय
विकासाच्या नव्या टप्प्यात भारतीय पोलाद क्षेत्राचा प्रवेश; पोलादासाठीची मागणी वाढतीच राहणार : पोलाद केंद्रीय राज्यमंत्री
भारत पोलाद 2019 परिषदेचा समारोप, प्रदर्शनाचा उद्या समारोप होणार
मुंबई, 23 जानेवारी 2019
भारत पोलाद परिषद आणि प्रदर्शन भारतीय पोलाद क्षेत्राच्या वाढीत योगदान देत असल्याचे पोलाद आणि खाण राज्यमंत्री विष्णूदेव साई यांनी आज सांगितले.
भारत पोलाद 2019 चे स्वरुप केवळ विक्रेते आणि खरेदीदार यांच्या बैठकीपुरता सीमित नाही, तर यात निर्मिती, संरक्षण आणि इतर क्षेत्रात पोलादाचा वापर, देशातील पोलादाचा वापर याबाबतही विचारविनिमयाचे आयोजन करण्यात आले.
पोलाद हा औद्योगिक अर्थव्यवस्थेचा पाया असून, देशाच्या विकासात ते महत्वाचे क्षेत्र आहे, असे साई यांनी सांगितले. भारत सर्वाधिक वेगाने वाढणारी मोठी अर्थव्यवस्था असून निर्मिती, पायाभूत सुविधा, ऊर्जा, विमानक्षेत्र आणि औद्योगिक यंत्रे अशा विविध क्षेत्रात पोलादाचे योगदान आहे. भारतीय पोलाद क्षेत्राने विकासाच्या नव्या टप्प्यात प्रवेश केला असून, पोलादासाठीची मागणी वाढतीच राहील, असे साई यांनी सांगितले.
कच्च्या सामग्रीची उपलब्धता, स्पर्धात्मक किंमत, कुशल मनुष्यबळ याकडे लक्ष पुरवण्याची आवश्यकता त्यांनी भारतीय पोलाद क्षेत्राच्या क्षमतेबाबत बोलतांना व्यक्त केली.
भारतीय पोलाद क्षेत्र जगात अधिक नव्या उंचीवर पोहाचण्यासाठी उद्योगक्षेत्र आणि इतर संबंधितांबरोबर एकत्रितपणे काम करण्यास सरकार प्रतिबद्ध असल्याची ग्वाही साई यांनी यावेळी दिली.
R.Tidke/S.Kakade/D. Rane
(Visitor Counter : 87
दूरसंचार आणि माहिती तंत्रज्ञान मंत्रालय
युनिव्हर्सल पोस्टल युनियनच्या घटनेतील अकराव्या अतिरिक्त प्रोटोकॉलला केंद्रीय मंत्रिमंडळाची मंजुरी
नवी दिल्ली, 10 ऑगस्ट 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने यूपीयू म्हणजे युनिव्हर्सल पोस्टल युनियनच्या घटनेतील सुधारणेला मंजुरी दिली आहे. 9 ते 27 ऑगस्ट 2021 या काळात कोट दि वॉअर या देशातील अबिदजान येथे भरलेल्या यूपीयू कायदेमंडळाच्या 27 व्या संमेलनादरम्यान घटनेतील अकराव्या अतिरिक्त प्रोटोकॉलवर स्वाक्षऱ्या करण्यात आल्या होत्या.
केंद्रीय मंत्रिमंडळाने दिलेल्या मंजुरीमुळे भारत सरकारच्या टपाल विभागाला भारताच्या राष्ट्रपतींच्या स्वाक्षरीसह “अनुमोदनाचे प्रपत्र ” म्हणून क्षमता प्राप्त होणार आहे. त्याचप्रमाणे हे प्रपत्र युनिव्हर्सल पोस्टल युनियनच्या आंतरराष्ट्रीय मंडळाच्या महासंचालकांकडे जमा करण्यास योग्य असेल.
परिषदेने स्वीकारलेल्या सुधारणांना सदस्य देशांकडून तत्काळ मंजुरी मिळण्याची तरतूद असलेल्या युपीयूच्या 25 आणि 30व्या कलमांतंर्गत असलेली वचनबद्धता मंत्रिमंडळाच्या या निर्णयामुळे पूर्ण होणार आहे.
थोडक्यात, 27 व्या युपीयू परिषदेने मंजुरी दिलेल्या युपीयूच्या घटनेतील सुधारणांमुळे युनियनच्या कायद्यांमध्ये अधिक वैधानिक स्पष्टता आणि स्थैर्य येईल, पारिभाषिक सातत्य येईल, मसुद्यातील अनेक प्रलंबित विसंगती दूर होतील आणि लॉ ऑफ ट्रीटीज बाबतच्या व्हिएन्ना कन्व्हेन्शनच्या निर्णयांना अनुसरून कायद्यांच्या “स्वीकार अथवा मंजुरी” साठीच्या तरतुदी करणे सोपे होईल.
S.Kulkarni/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
माहिती आणि प्रसारण मंत्रालय
तुमच्यासाठी सादर करीत आहोत बहुरंगी 53 व्या इफ्फी महोत्सवाचे अधिकृत माहितीपत्रक
#IFFIWood, November 17, 2022
जपानी लेखक हारुकी मुराकामी म्हणतात, “जर तुम्ही इतर सर्वजण वाचत असलेलीच फक्त पुस्तके वाचत असाल, तर तुम्ही फक्त त्यांच्यासारखा, तसाच म्हणजे इतर सर्वजण करत आहेत तसा विचार करू शकता”. आपण इफ्फीच्या सिनेउत्सवाला सुरुवात करण्यासाठी सज्ज झालो आहोत, मग ही अशी वेळ आहे , आपण स्वतःला सांगायला हवे की, आपण फक्त इतर पाहत असलेले चित्रपट पाहिले तर, इतर सर्व करत असलेले विचार, जगणे आणि अनुभवच आपल्यालाही येतील का?
होय, आम्हाला विश्वास आहे की, चित्रपट महोत्सवांना विशेष अगदी खास बनवणारे एक वैशिष्ट्य म्हणजे कलात्मक प्रतिभेचा एक आकर्षक संग्रह
ते आपल्यासाठी सादर करतात. यंदाच्या 53 व्या इफ्फीमधे, भारतीय आणि आंतरराष्ट्रीय चित्रपटातील जे जे सर्वोत्कृष्ट आहे ते भारतीय आणि परदेशातील प्रेक्षकांपर्यंत पोहोचवणे हे भारतीय आंतरराष्ट्रीय चित्रपट महोत्सवाचे एक स्पष्ट उद्दिष्ट आहे.
तर, आपण चित्रपटांच्या उत्सवाला सुरुवात करत असताना, आम्ही तुमच्यासाठी बहुरंगी महोत्सव सादर करत आहोत. यासाठीच, भारतीय चित्रपट आणि आंतरराष्ट्रीय चित्रपटांच्या माहितीपत्रकावर एक नजर टाकली पाहिजे.
53 व्या इफ्फीतील भारतीय चित्रपटांची माहिती घेण्यासाठी येथे क्लिक करा.
आणि 53 व्या इफ्फीतील आंतरराष्ट्रीय चित्रपटांची माहिती घेण्यासाठी येथे क्लिक करा.
आम्हाला आशा आहे की, गोव्यातील इफ्फीमध्ये सहभागी होणाऱ्या सर्वांना अधिक सुंदर चित्रपट निवडण्यात या माहितीपत्रकामुळे मदत होईल, पर्यायाने उत्सवाने प्रेरित होण्याच्या तुमच्या आकांक्षांवर आधारित तुमच्या उत्सवाची योजना आखण्यात सहाय्य होईल.
आणि जर तुम्ही गोव्यातील उत्सवाला व्यक्तिशः उपस्थित राहू शकणार नसाल तर, आम्हाला आशा आहे की, या निमंत्रणामुळे तुम्हाला शरीराने नाही तरी किमान मनाने, अंत:करणाने आणि आत्म्याने उपस्थित राहण्याची प्रेरणा मिळेल.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 134
रस्ते वाहतूक आणि महामार्ग मंत्रालय
भारत-म्यानमार वाहतूक प्रकल्पाच्या प्रगतीविषयी केंद्रीय मंत्री नितीन गडकरी आणि म्यानमारचे मंत्री यु थांट सिन माँग यांच्यात चर्चा
नवी दिल्ली, 26 ऑक्टोबर 2018
केंद्रीय रस्ते वाहतूक आणि महामार्ग मंत्री नितीन गडकरी आणि म्यानमारचे दूरसंवाद आणि वाहतूक मंत्री यु थांट सिन माँग यांच्यात आज नवी दिल्लीत, भारत-म्यानमार वाहतूक प्रकल्पाच्या प्रगतीविषयी चर्चा झाली. भारत-म्यानमार-थायलंड महामार्गाच्या कालेवा-याग्यी या पटट्याच्या सुधारणा प्रकल्पाची स्थिती, इंफाळ-मंडालय बस सेवा सुरु करणे आणि दोन देशादरम्यानच्या द्विपक्षीय मोटर वाहन कराराबाबत यावेळी दोन्ही मंत्र्यांमध्ये चर्चा झाली. कालेवा-याग्यी पट्टयाच्या सुधारणेचे काम राष्ट्रीय महामार्ग प्राधिकरणाने हाती घेतले आहे. या प्रकल्पाचे काम वेळेनुसार सुरु असून निर्धारित वेळेच्या आधीच हे काम पूर्ण होईल अशी आशा प्राधिकरणाने व्यक्त केली आहे. इंफाळ-मंडालय बस सेवा लवकरच सुरु करण्याबाबत दोन्ही बाजूंनी उत्सुकता दर्शवली आहे. उभय देशादरम्यान द्विपक्षीय मोटार वाहन करारावर स्वाक्षऱ्या करण्याबाबत दोन्ही देशांनी उत्सुकता दर्शवली असून या कराराच्या मसुद्यावर चर्चा सुरु असून लवकरच त्याला अंतिम स्वरुप देण्यात येणार आहे.
M.Chopade/N.Chitale/P.Malandkar
(Visitor Counter : 55
भारतीय निवडणूक आयोग
कर्नाटक विधानपरिषदेच्या सात जागांसाठी व्दैवार्षिक निवडणूक कार्यक्रम जाहीर
नवी दिल्ली, 9 जून 2020
कर्नाटक विधानपरिषदेच्या सात आमदारांची मुदत येत्या 30 जून 2020 रोजी संपत आहे. त्यामुळे या जागांसाठी विधानपरिषदेच्या व्दैवार्षिक निवडणुकीचा कार्यक्रम निवडणूक आयोगाने घोषित केला आहे.
कर्नाटक विधान परिषदेच्या ज्या सदस्यांची दि. 30 जून 2020 रोजी मुदत संपत आहे, त्यांची नावे- नसीर अहमद, जयाम्मा, एम.सी. वेणुगोपाळ, एन.सी बोस राजू, एच.एम. रेवण्णा, टी.ए.श्रावण, डी.यू मल्लिकार्जन अशी आहेत.
या विधानपरिषदेच्या सदस्यांचा कार्यकाल समाप्त होत असल्याचे कर्नाटक मुख्य निवडणूक अधिका-यांनी कळविल्यानंतर निवडणूक आयोगाने या व्दैवार्षिक निवडणुकीचा कार्यक्रम जाहीर केला आहे. त्यानुसार दि. 11 जून 2020 रोजी  निवडणुकीची अधिसूचना जारी करण्यात येईल. इच्छुक उमेदवारांसाठी दि. 18 जून 2020  अर्ज दाखल करण्याची अखेरचा दिवस असेल. उमेदवारांच्या अर्जाची छाननी दि. 19 जून, 2020  रोजी करण्यात येणार आहे. उमेदवारांना आपले अर्ज दि. 22 जून 2020 पर्यंत मागे घेता येणार आहेत. मतदान दि. 29 जून, 2020 रोजी  सकाळी 9.00 ते सायंकाळी 4.00 वाजेपर्यंत होणार आहे. तसेच मतमोजणी त्याच दिवशी म्हणजे दि. 29 जून 2020 रोजी सायंकाळी 5.00 वाजता होणार आहे. ही संपूर्ण निवडणूक प्रक्रिया दि. 30 जून, 2020 पूर्वी पूर्ण करण्यात येणार आहे.
ही संपूर्ण निवडणूक प्रक्रिया मुक्त आणि निष्पक्ष वातावरणामध्ये पार पाडण्यासाठी निवडणूक निरीक्षकांची नियुक्ती करण्यात आली आहे. ते निवडणूक प्रक्रियेवर लक्ष ठेवतील. तसेच निवडणुकीसाठी आवश्यक उपाय योजना करण्यात येत आहेत.
या निवडणुका घेताना कोविड-19 महामारीचा धोका लक्षात घेवून शारीरिक अंतराच्या नियमांचे काटेकोर पालन करण्याचे निर्देश निवडणूक आयोगाने दिले असून त्यानुसार राज्याच्या मुख्य सचिवांना आवश्यक त्या ठिकाणी वरिष्ठ अधिका-यांची निवडणूक नेमणूक करण्याचे निर्देश देण्यात आले आहेत.S.Thakur/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
उपराष्ट्रपती कार्यालय
ऑनलाईन वाद निवारण यंत्रणा हा स्तुत्य उपक्रम असून यामुळे वेळ आणि पैशाची बचत होईल-उपराष्ट्रपती
नवी दिल्ली, 21 एप्रिल 2018
ऑनलाईन वाद निवारण यंत्रणा हा स्तुत्य उपक्रम असून यामुळे भारताची गुंतवणूकदार स्नेही देश म्हणून प्रतिभा निर्माण करून अधिकाधिक परकीय गुंतवणूक आकर्षित करण्यास मदत होईल असे उपराष्ट्रपती एम. वेंकय्या नायडू यांनी म्हटले आहे. सीआयएसीने आयोजित केलेल्या ‘ऑनलाईन वाद निवारण यंत्रणे’वरील राष्ट्रीय परिषदेला ते संबोधित करत होते.
विधी आणि न्याय मंत्रालयाने याबाबत पुढाकार घेतल्याबद्दल उपराष्ट्रपतींनी अभिनंदन केले. या उपक्रमामुळे न्यायालयांना जनतेला न्याय मिळवून देण्यावर लक्ष केंद्रीत करता येईल असे ते म्हणाले.
सध्याचे युग हे इंटरनेट आणि ई-व्यापाराचे युग आहे. ऑनलाईन वाद निवारण यंत्रणेमुळे वेळ आणि पैसा दोन्हीची बचत होईल असे ते म्हणाले.
B.G./S.K./P.K.
(Visitor Counter : 84